Gandia reivindica el Dia Internacional contra la LGTBIfòbia
17 maig 2023

## Gandia reivindica el Dia Internacional contra la LGTBIfòbia17 maig 2023Última actualització: 17 maig 2023

![](../gestion/img/603c0768d9e09808cd8df6fda754289fe58ff95cbc3fcc9bbb402da010ab91c4.jpg)  
  

Aquest matí, davant de la façana de l'Ajuntament, s'ha procedit a la lectura d'un manifest i a la posterior penjada de bandera al despatx d'alcaldia pel Dia Internacional contra la LGTBIfòbia. La lectura del text ha estat a càrrec de Ximo López, president del Col·lectiu Lesbianes i Gais de la Safor (CLGS).  
  
López, en el manifest, ha reivindicat que «ni l'orientació sexual ni la identitat de gènere han sigut mai una malaltia mental. Exigim que es garantisquen els serveis necessaris per a atendre la salut mental de tota la població, i especialment d'aquells col·lectius més vulnerables, com és el col·lectiu LGTBIQ+».  
  
Finalment, ha acabat amb una frase que faça ressò a la ciutat: «Per una Gandia sense LGTBI-fòbia, lliure i diversa!».  
  
A l'acte hi han estat presents l'alcalde de Gandia, **José Manuel Prieto**; la regidora d'Igualtat, Diversitat i Polítiques Inclusives, **Juana Navarro**; la presidenta de Dret a ser, **Maria Rico**; el president de Independence Gay, **Pablo Jurado**; el president de Policroma, **David López**; un representant del Consell dels Joves de Gandia i membres de la corporació municipal.

[Twittear](https://twitter.com/share)